**Batéria testových úloh**

**na výberové konanie na riaditeľa školy**

Riaditeľ školy ako štatutárny orgán, zamestnávateľ a zodpovedná osoba za pracovnoprávne vzťahy musí ovládať základné legislatívno-právne normy pre kompetentné riadenie organizácie. Uvedená batéria úloh slúži ako podklad pre výberové konania na riaditeľa školy. Obsahuje základné testové otázky pre kandidáta na riaditeľa školy, pričom prirodzene ide skôr o ukážku s možnosťou si otázky upraviť, doplniť.

Vo vyhlásení výberového konania na miesto riaditeľa školy zriaďovateľ uvedie túto alebo podobnú formuláciu ďalšieho kritéria: „*ovládať* *základné znalosti zákonov: zoznam základných právnych predpisov v školstve – zákonov a k nim nariadení a vyhlášok, podrobnejšie školský zákon 245/2008, zákon o PZ a OZ 138/2019, zákon 596/2003 a zákonník práce.*“

**Počas vypracovania testu môžete používať počítač, internet alebo iné pomôcky:**

1. Ktoré právne predpisy nepatria do oblasti školskej legislatívy?
   1. školský zákon
   2. zákon o ochrane osobných údajov
   3. zákon o štátnej správe v školstve 596/2003
   4. zákon o pedagogických a odborných zamestnancoch
   5. zákon o štátnej službe
2. Vymenujte aspoň 10 základných právnych predpisov, ktoré sú kľúčové pre riadenie školy (zákony, nariadenia vlády, vyhlášky – buď názov alebo číslo):
3. Ktorými vyhláškami sa riadi základná škola?
   1. Vyhláška o škole v prírode
   2. Vyhláška o zariadení školského stravovania
   3. Vyhláška o uznávaní náhrady maturitnej skúšky z cudzieho jazyka
   4. Vyhláška o účele použitia príspevku na žiakov zo sociálne znevýhodneného prostredia
   5. Vyhláška o výchove a vzdelávaní žiakov s intelektovým nadaním
4. Usporiadajte podľa právnej sily a dôležitosti právne predpisy:
   1. Vyhláška o stredných školách
   2. Ústava SR
   3. Nariadenie vlády o priamej výchovno-vzdelávacej činnosti
   4. Zákon o výchove a vzdelávaní
   5. Metodický pokyn na hodnotenie žiakov
   6. Dohovor o právach dieťaťa
5. Spojte zákony s vyhláškami alebo nariadeniami, ktoré k zákonu prináležia:
6. Školský zákon 245/2008
7. Zákon o PZ a OZ 138/2019
8. Zákon o odmeňovaní niektorých zamestnancov pri výkone práce vo verejnom záujme 553/2003
9. Zákonník práce
10. Zákon o štátnej správe v školstve 596/2003
11. Vyhláška o stredných školách
12. Nariadenie vlády o priamej výchovno-vzdelávacej činnosti
13. Stupnice platových taríf PZ a OZ
14. Vyhláška o rade školy
15. Vyhláška o kvalifikačných predpokladoch
16. Vyberte ktoré pojmy sú predmetom školského zákona:
    1. kategórie pedagogických zamestnancov
    2. atestačné konanie
    3. hodnotenie žiakov
    4. individuálne vzdelávanie
    5. platové stupnice
    6. rada školy
    7. práva a povinnosti rodičov
    8. vzdelávanie cudzincov
    9. hodnotenie zamestnancov
17. Zakrúžkujte správny výrok:
    1. V základnej škole je možné všetkých žiakov hodnotiť na vysvedčení slovne. (áno/nie)
    2. Individuálne vzdelávanie tzv. domáce vzdelávanie žiakov je povolené na 1. aj na 2. stupni ZŠ. (áno/nie)
    3. Riaditeľ školy rozhoduje, či zamestnanec má alebo nemá nárok dostať príplatok triedneho učiteľa. (áno/nie)
    4. O tom či, v akej oblasti a kedy sa budú zamestnanci vzdelávať rozhoduje výlučne riaditeľ školy. (áno/nie)
    5. Rozhodnutie o integrácii vydáva riaditeľ školy na úradnom tlačive v správnom konaní. (áno/nie)
    6. Riaditeľ školy nemôže svoje kompetencie delegovať na nikoho (áno/nie).
    7. Školský vzdelávací program obsahuje aj učebné osnovy jednotlivých predmetov (áno/nie).
    8. Je nutné robiť individuálny vzdelávací program žiaka v integrácii každý rok? (áno/nie)
    9. Musí riaditeľ školy poslať pri prestupe žiaka rozhodnutie o prijatí predchádzajúcemu riaditeľovi školy? (áno/nie)
    10. Môže školský psychológ zadávať v škole diagnostický test žiakovi alebo celej triede? (áno/nie)
    11. Riaditeľ školy jednostranným aktom stanoví, ktoré činnosti budú učitelia vykonávať ako ostatné činnosti spojené s priamou výchovno-vzdelávacou činnosťou učiteľa (tzv. nepriame). (áno/nie)
18. Objasnite nasledovné problémy, ako by ste ich riešili z hľadiska legislatívno-právnej a etickej roviny (pripravte si svoje poznámky, úloha bude riešená ústne pred komisiou):
    1. Učiteľ na vyučovacej hodine fyziky žiakom rozpráva konšpiračné teórie, ktorým verí. V prípade sťažností rodičov zodpovednosť nesie riaditeľ školy.
    2. Riaditeľ školy môže na suplovanú hodinu poslať školskú psychologičku.
    3. Žiaci školy spíšu petíciu za odvolanie triedneho učiteľa.
    4. Rodič žiaka sa sťažuje u riaditeľa školy na výslednú známku z písomky.
    5. Učiteľka maľuje v sobotu so žiakmi a rodičmi triedu, má nárok na náhradné voľno?
19. Pomocou internetu vyhľadajte, aký plat bude mať učiteľ prvého stupňa základnej školy s 5-ročnou praxou a prvou atestáciou bez príplatku za triednictvo a príplatku za profesijný rozvoj.